|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2023.gada 31.augustā** |  **Nr. GND/2023/826** |
|  |  **(protokols Nr.13; 67.p.)** |

**Par nekustamā īpašuma Gulbenes pilsētā ar nosaukumu “Miera iela 26A” atsavināšanu**

Izskatīts **Gulbenes novada Gulbenes pilsētas pārvaldes**, reģistrācijas Nr. 50900015471, juridiskā adrese Ābeļu iela 2, Gulbene, Gulbenes novads, LV–4401, 2023.gada 3.augusta iesniegums Nr. GU/4.2/23/92 (Gulbenes novada pašvaldībā saņemts 2023.gada 4.augustā un reģistrēts ar Nr. GND/5.13.2/23/1596-G) ar lūgumu nodot atsavināšanai Gulbenes novada pašvaldībai piederošo zemes vienību ar kadastra apzīmējumu 5001 009 0371, 967 kv.m. platībā, kas ietilpst nekustamā īpašuma Gulbenes pilsētā ar nosaukumu “Miera iela 26A”, kadastra numurs 5001 009 0372, sastāvā. Iesniegumā norādīts, ka Gulbenes novada Gulbenes pilsētas pārvalde ir veikusi izvērtēšanu un secinājusi, ka atbilstoši Gulbenes novada 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr.25, 29.§) nekustamā īpašuma “Miera iela 26A”, kadastra numurs 5001 009 0372, teritorijas plānojumā noteiktais teritorijas izmantošanas veids ir mazstāvu dzīvojamās apbūves teritorija (DzM). Izvērtējot nekustamā īpašuma lietošanas veidu, nekustamais īpašums nav nepieciešams pašvaldības autonomo funkciju veikšanai un zemes vienība nav iznomāta.

Pamatojoties uz Pašvaldību likuma 10.panta pirmās daļas 16.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, Publiskas personas mantas atsavināšanas likuma 3.panta otro daļu, kas nosaka, ka publisku personu mantas atsavināšanas pamatveids ir mantas pārdošana izsolē; citus mantas atsavināšanas veidus var izmantot tikai šajā likumā paredzētajos gadījumos, 5.panta pirmo daļu, kas cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, šā panta piekto daļu, kas nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi, 8.panta otro daļu, kas nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, un Attīstības un tautsaimniecības komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada dome NOLEMJ:

1. NODOT atsavināšanai Gulbenes novada pašvaldībai piederošo nekustamo īpašumu Gulbenes pilsētā ar nosaukumu “Miera iela 26A”, kadastra numurs 5001 009 0372, kas sastāv no zemes vienības ar kadastra apzīmējumu 5001 009 0371, 967 kv.m. platībā, atklātā mutiskā izsolē ar augšupejošu soli.

2. UZDOT Gulbenes novada domes Īpašuma novērtēšanas un izsoļu komisijai organizēt lēmuma 1.punktā minētā nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada domes sēdē.

Gulbenes novada domes priekšsēdētājs A.Caunītis

Sagatavoja: L.Bašķere